Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 318

1. A mester szakmai munkaterületének leírása A nyomtató mester szakmájának gyakorlása során önállóan — hagyományos és korszerű kézi- és gépi eszközökkel — megbízásra, illetve megrendelésre az alábbi tipikusan jellemző tevékenységeket végzi: — árajánlat-készítés, — gyártáselőkészítés, gyártástervezés, — nyomólemez-készítés, — nyomtatás előkészítése, — nyomtatás, — minőség-ellenőrzés, — a géptermi munkafolyamatok szervezése, irányítása, — nyomógép karbantartás. Ezen feladatokat az érvényben lévő minőségbiztosítási, illetve munka-, tűz-, egészség- és környezetvédelmi előírásoknak megfelelően végzi.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes